Әлеге ваҡытта Республика архитекторҙары ойошмаға берләшкәндәр — Архитекторҙар союзы Башҡорт АССР-ында 1938 йылдың 23 ғинуарында теркәлгән. Территориаль бүлексә сифатында ул Совет архитекторҙар союзына инә. Стәрлетамаҡ ҡалаһының баш архитекторы К. Гусев (1933), Н. Ю. Лермонтов (1934), ул саҡта Башҡортостанда берҙән-бер «Башпрогор» проектлау ойошмаһы баш архитекторы Н. В. Чаплиц (1935), революцияға тиклем Өфө һәм Турғай губерналарының мәктәптәр һәм дауаханалар төҙөүгә яуаплы И. Бай (1935) Башҡортостан ойошмаһы архитекторҙар союзының беренсе рәйестәре булғандар.